**„Cat® Phones“ pristato „Cat S52“ – ypatingai ploną patvarųjį telefoną**

***Telpa į kišenę, bet pajėgus atlaikyti bet kokias aplinkos sąlygas***

**REDINGAS, ANGLIJA**, 2019 m. spalio 29 d. Šiandien „[Cat® Phones](http://www.catphones.com)“ pristato ypatingai ploną ir elegantišką patvarųjį telefoną „Cat S52“. Šis įrenginys keičia vartotojų požiūrį į tai, kaip turėtų atrodyti patvarus telefonas. Jis atitinka karinės klasės įrangai taikomus reikalavimus, bet tuo pat metu jį patogu nešiotis kišenėje, nes jis plonesnis už įprastus išmaniuosius telefonus, kurie būna įdėti į neretai gremėzdiškus, patikimos apsaugos neužtikrinančius dėklus.

Vos 9,69 mm storio ir 210 g sveriančiam telefonui „Cat S52“ tvirtumo suteikia aukštos kokybės aliuminio rėmas su plona, tačiau tvirta ir neslidžia gumuota nugarėle iš TPU. Dėl to įrenginys atrodo glotnus bei elegantiškas ir dera bet kokioje gyvenimiškoje situacijoje. Visą priekinį gaminio paviršių dengia įbrėžimams ir įtrūkimams atsparus stiklas „Corning® Gorilla® 6“, kuris yra įleistas šiek tiek žemiau už kraštus supančio apsauginio apvado. Telefono dizainą užbaigia metaliniai mygtukai ir vandeniui atsparios jungtys.

Nepaisant elegantiško dizaino, mūsų naujausias „Cat“ telefonas yra kaip niekada tvirtas. „Cat“ telefonai yra patvariųjų telefonų standartas ir „Cat S52” nėra išimtis. Jis yra sukurtas taip, kad ilgai tarnautų, tad turėjo išlaikyti mūsų sudėtingą testą – 30 kartų saugiai nukristi ant plieninio paviršiaus iš 1,5 m aukščio bet kuria puse ar kampu. Telefonas turi apsaugos reitingą IP68 ir yra atsparus dulkėms bei jį galima pilnai panardinti po vandeniu.

„Cat S52“ telefonas atitinka JAV karinį standartą „MIL STD 810G“ ir yra tinkamas naudoti kariuomenėje. Tai reiškia, kad šis produktas sėkmingai išlaikė karinei įrangai taikomus tvirtumo bandymus, įskaitant šilumos smūgius, nepaprastai didelę ir mažą temperatūrą, vibracijos ir atsparumo smūgiams bandymus bei druskos rūko sąlygas. Tai garantuoja, kad naudojant „Cat S52“ nelaimingų atsitikimų nebus

Greitas ir tikslus pagrindinės kameros fokusavimas, kurį užtikrina dvigubų pikselių „Sony“ jutiklis, šviesi f/1.8 objektyvo diafragma ir stambus 1,4 µm pikselių dydis, leidžia puikiai fiksuoti vaizdą esant silpnam apšvietimui. Šios ypatybės kartu su patobulinta kelių kadrų vaizdų apdorojimo programine įranga suteikia aukščiausios klasės fotografavimo galimybes patvariųjų telefonų grupėje.

„Statistika rodo, kad 1 iš 3 europiečių per pastaruosius trejus metus smarkiai apgadino savo telefoną dėl kasdienių telefono nukritimų ar nepalankių atsitikimų. Tai sukelia vartotojams ne tik didelių nepatogumų, bet ir išlaidų – telefonų pataisymas ar pakeitimas gali būti nepaprastai brangus. „Cat S52“ – tai mūsų sukurtas išmanusis telefonas, kuriam nebaisūs jokie gyvenimo sunkumai. Iš esmės tai tikras „Cat“ patvarusis telefonas, tačiau su išmaniesiems telefonams įprastu dizainu, dėl kurio įrenginys atrodo puikiai ir jį yra malonu naudoti. Šis telefonas yra ir plonas, ir patvarus, tad naudositės juo be baimės“, – sakė Peteris Cunninghamas, „Bullitt Group“ viceprezidentas produktų portfeliui.

Gamintojo rekomenduojama telefono „Cat S52“ mažmeninė kaina – 499 eurai. Nuo 2019 m. lapkričio 12 d. jį bus galima įsigyti svetainėje [www.catphones.com](http://www.catphones.com) bei iš didžiųjų Europos mobiliojo ryšio operatorių ir mažmenininkų.

**Pagrindinės specifikacijos**

**Ploniausias pasaulyje tvirtas mobilusis telefonas**

* Matmenys: 158,1 × 76,6 × 9,69 mm
* Svoris: 210 g

**Išskirtinės tvirtumo savybės**

* Bandymais patvirtina, kad įrenginys gali net 30 kartų saugiai nukristi ant plieninio paviršiaus iš 1,5 m (5 pėdų) aukščio ant bet kurios pusės ar net briaunos
* IP68 klasės apsauga nuo teršalų patekimo:
  + atsparus smėliui, dulkėms ir nešvarumams
  + 35 min. atsparus vandeniui iki 1,5 m gylyje
* Atitinka karinės įrangos standartą 810G:
  + atsparus šilumos smūgiams – net iki 24 val. išlaiko temperatūros svyravimus nuo -30 °C (-22 °F) iki 65 °C (149 °F)
  + Atsparus vibracijai: 4 kategorija
  + Atsparus drėgmei ir druskos miglai
* Nereikia dėklo, ekranas apsaugotas stiklu „Gorilla® Glass® 6“

**Geriausia kamera tvirtų telefonų klasėje**

* Galinė kamera: dvigubų taškų „Sony“ 12 MP jutiklis, f/1.8 objektyvo anga, 1,4 µm taškai, PDAF, EIS
* Priekinė kamera: 8 MP jutiklis

**Ilgalaikė baterija**

* 3100 mAh (gali būti greitai įkraunama). Neišimama ličio jonų baterija

Išmanusis telefonas su „Android ™“

* „Android 9“– garantuojamas atnaujinimas į „Android 10“ ir 90 dienų saugos pataisos

**Ekranas**

* Ypač ryškus 5,65 col. ekranas – HD+ (1440 x 720) 18,9 IPS.
* Jutiklinį ekraną galima valdyti mūvint pirštines arba šlapiais pirštais.

**Veikimo savybės ir jungtys**

* 4 GB RAM, 64 GB ROM, atmintį galima gerokai papildyti naudojant „microSD™“ kortelę (atskiri „microSD™“ ir SIM lizdai)
* „Mediatek Helio P35 Octacore“ 2,3 GHz procesorius
* „LTE Cat 6“, (palaiko VoWiFi, VoLTE, ViLTE)
* Dviejų dažnio juostų „Wi-Fi“ (2,4 GHz / 5 GHz), BT5.0, NFC
* GPS, AGPS, GLONASS / „Galileo“
* „Nano SIM“ (variantai su viena arba dviem SIM kortelėmis)
* Pirštų atspaudų jutiklis
* C tipo USB jungtis (atspari vandeniui)
* 3,5 mm garso lizdas (atsparus vandeniui)

**Kita**

* Ekspertų prižiūrimas programėlių katalogas patvarių įrenginių naudotojams
* Visapusiška garantija

**Apie „Cat“ įrenginius ir priedus:**

„Cat“ prekės ženklas reiškia pasitikėjimą, ilgaamžiškumą, patikimumą ir kokybę. „Cat“ DNR, randama kiekviename „Cat“ mobiliajame telefone ir priede, siūlomame „Bullitt Mobile Ltd.“, užtikrina beribę patirtį bei tvirtą mobilumą.

Norėdami sužinoti daugiau apie tai, iš ko pagaminti „Cat“ telefonai ir priedai, apsilankykite svetainėje [www.catphones.com](http://cts.businesswire.com/ct/CT?id=smartlink&url=http://www.catphones.com/&esheet=51196327&newsitemid=20151007005405&lan=en-US&anchor=www.catphones.com&index=6&md5=7658426c8017de8ce742d1a10af431eb).

**Apie „Bullitt“ grupę**

„Bullitt“ grupė padeda pasaulinių prekių ženklų atstovams į savo gaminių portfelį įtraukti naujas prekių kategorijas, ypač tai pasakytina apie prijungtuosius įrenginius. Mes projektuojame, gaminame, reklamuojame ir pagal licenciją parduodame produktus savo prekės ženklo partneriams.

Nuo įkūrimo 2009 m. „Bullitt“ grupė jau suprojektavo, pagamino ir išplatino milijonus mobiliųjų telefonų, garso įrangos ir kitų prijungtųjų įrenginių bei susijusių periferinių įrenginių daugiau nei 70 pasaulio šalių.

„Bullitt“ yra pasaulinis „Cat“ („Cat“ („Caterpillar Inc.“) ir „Land Rover“ licencijų mobiliesiems telefonams ir susijusiems periferiniams įrenginiams gavėjas.

„Bullitt“ grupės pagrindinė buveinė įsikūrusi Redinge, Anglijoje, o papildomi biurai veikia Taipėjuje (Taivane), Šendžene (Kinijoje) ir Singapūre.

[www.bullitt-group.com](http://www.bullitt-group.com)

**Daugiau informacijos:**

**Rudīte Straupe**

TCCM vadovė Baltijos šalių regionui

E-mail: [Straupe@tccm.com](mailto:Straupe@tccm.com)

Tel.: +371 22334455

**Linda Dagile**  
TCCM vadovo Baltijos šalių regionui pavaduotoja

E-mail: [Dagile@tccm.com](mailto:Dagile@tccm.com)

Tel: +371 29565323